**ОДОБРИЛ:………………………………………**

**СТОЯН АНГЕЛОВ СТОЯНОВ**

**И.Д. КМЕТ НА ОБЩИНА ЕЛИН ПЕЛИН**

Съгласно Заповед № 917/16.11.2018 г.

**ОБЯВЛЕНИЕ**

Община Елин Пелин, на основание чл. 14, ал. 7 във връзка с ал. 2 от Закона за общинската собственост, чл. 21 и Глава седма от Наредба № 4 за реда за придобиване, управление и разпореждане с общинско имущество на Общински съвет – Елин Пелин и в изпълнение на Решение № 1039 по протокол № 40/27.09.2018 г. на Общински съвет – Елин Пелин, обявява публичен търг за отдаване под наем на недвижим имот – общинска собственост, при следните условия:

## Предмет на процедурата:

**Помещение,** с площ 46,50 кв. м., находящо се в приземния етаж на сграда /Здравна служба/, изградена в УПИ I-202 за здравеопaзване и здравно-обслужващи дейности, кв. 27 по плана на с. Нови хан, общ. Елин Пелин, обл. Софийска, при граници и съседи съгласно Акт за публична общинска собственост № 5078/02.05.2018 г., вписан в Служба по вписванията на 09.05.2018 г., вх. рег. № 1030, том IV, акт № 85: от изток и североизток – УПИ VIII-203, кв. 27а; от северозапад – улица с о.т. 133 – 130 – 138, кв. 27а; от юг – улица с о.т. 132 – 133 – 134, кв. 27а по плана на с. Нови хан, общ. Елин Пелин, обл. Софийска.

## Срок:

Обектът се отдава под наем за срок от 10 (десет) години.

## Начална цена:

**Началната цена**, определена с Решение № 1039 по протокол № 40/27.09.2018 г. на Общински съвет – Елин Пелин, е в размер на 1,00 лв. на кв. м. или общо **46,50 лв. (четиридесет и шест лева и петдесет стотинки) без ДДС.**

Предлаганата от участниците цена не може да бъде по-ниска от началната цена.

Не се допуска плащане с непарични платежни средства.

## Стъпка на наддаване:

**Стъпката на наддаване** е в размер на **4,50 лв**. (четири лева и петдесет стотинки).

## Условия и ред за закупуване на документация за участие:

Заинтересованите лица могат да закупят **копия от документацията за участие,** съдържаща информация относно огледа на имота, мястото и сроковете за подаване на документи за участие, деня, мястото за провеждане на процедурата, всеки работен ден между 8:00 – 17:00 ч., в „Център за услуги и информация на граждани“ (ЦУИГ) на Община Елин Пелин, срещу заплащане на цена от **150,00 лв.** (сто и петдесет лева и нула стотинки), с вкл. ДДС, за всеки отделен комплект, **най-късно до 17:00 ч. на 14.12.2018 г., включително.**

## Извършване оглед:

**Оглед на имота** може да се извършва всеки работен ден от 8:00 ч. до 17:00 ч., най-късно до 17:00 ч. на 14.12.2018 г., включително, след закупуване на документация за участие и предварителна заявка, подадена до Кмета на Общината, не по-късно от два дни преди желаната за оглед дата.

## Депозит за участие:

За да бъдат допуснати до участие, заинтересованите лица трябва да внесат в срока за представяне на документи, **депозит в размер на 150,00 лв.** (сто и петдесет лева и нула стотинки), вносими по банков път, по сметка на Община Елин Пелин, както следва:

**„Общинска банка” АД**

**IBAN: BG 29 SOMB 9130 33 583 285 00**

**BIC: SOMBBGSF**

Депозитът служи като гаранция за сериозността на намерението да се участва в процедурата и се връща след приключването му.

Не се връща депозита на участниците, които са подали заявления за участие, но не се явят на процедурата или откажат да участват в наддаването, на участник, който е спечелил процедурата, но откаже да сключи договор, както и в случай че участник в процедурата подаде жалба срещу заповедта за класиране – до окончателното решаване на спора от сезирания с него орган (областен управител, съответно компетентен съд).

## Срок и място за подаване на документи за участие:

Заинтересуваните лица могат да представят **документи за участие в процедурата** всеки работен ден между 8:00 – 17:00 ч., в „Център за услуги и информация на граждани“ (ЦУИГ) на Община Елин Пелин, **най-късно до 17:00 ч. на 14.12.2018 г., включително**.

Лицата, които не са подали документи до изтичане на посочения срок няма да бъдат допуснати до участие.

## Място, ден и час за провеждане на процедурата: на 17.12.2018 г. от 10:30 ч. в административната сграда на Община Елин Пелин, в гр. Елин Пелин, Софийска област, пл. „Независимост“ № 1, в заседателната зала, етаж № 1.

## В случай че на посочената в т. 9 дата не се явят участници, процедурата ще се проведе на 28.12.2018 г., от 10:30 ч., като закупуването на документация за участие, внасянето на депозит за участие, огледи и подаване на заявления за участие, ще се извършват до 17:00 ч. на 27.12.2018 г., включително.